86 börn sem notuð voru við kameldýrakappreiðar flutt heim til Pakistan
Komið var með 86 börn heim til Pakistan í dag en þeim hafði verið smyglað til Sameinuðu arabísku furstadæmanna þar sem þau voru látin vera knapar á kameldýrakappreiðum. Er þetta annar hópurinn sem komið er með á minna en tveimur viku.
Tuttugu pakistanskir karlar og konur sem talið er að hafi farið með börnin til Sameinuðu arabísku furstadæmanna voru handtekin og færð til yfirheyrslu, að sögn lögreglu.
"Forgangsmál okkur er að finna foreldra þeirra og koma þeim aftur til þeirra," sagði Faiza Asghar, yfirmaður barnaverndarembættisins í Pakistan. Yfirvöld telja að um 2.800 erlend börn séu í Sameinuðu arabísku furstadæmunum sem hafi verið flutt þangað til að ríða kameldýrum í veðreiðum.
Íþróttin er afar hættuleg fyrir börnin en er mjög vinsæl í landinu. Fátækum foreldrum í Pakistan er borgað fyrir börnin sem síðan er smyglað til ríkja landa við Persaflóa þar sem þau eru notuð við kamelreiðar. Oft er farið mjög illa með þau.
Yfirvöld í Sameinuðu arabísku furstadæmunum eru að íhuga að nota vélmenni í staðinn fyrir börn við kamelreiðar í eyðimörkinni.
Börnin voru flutt aftur til Pakistan á grundvelli samnings Barnahjálpar Sameinuðu þjóðanna, UNICEF og stjórnvalda í báðum löndunum.
Komið var með 86 börn heim til Pakistan í dag en þeim hafði verið smyglað til Sameinuðu arabísku furstadæmanna.
Þau voru látin vera knapar á kameldýrakappreiðum.
Yfirvöld telja að um 2.800 erlend börn séu í Sameinuðu arabísku furstadæmunum sem hafi verið flutt þangað til að ríða kameldýrum í veðreiðum.
Íþróttin er afar hættuleg fyrir börnin en er mjög vinsæl í landinu.
Börnin voru flutt aftur til Pakistan á grundvelli samnings Barnahjálpar Sameinuðu þjóðanna, UNICEF og stjórnvalda í báðum löndunum.